نيوروز

نيوروز او عصاب (بالانجليزى:Neurosis) هوا مجموعه من الامراض السيكولوجيه او اضطرابات عصبيه وظيفيه بتسبب عدم قدرة المرضى المصابين بيها على التكيف بدرجه ما فى ناحيه من نواحى الحياه.

من الامراض دى الهيستيريا و المخاوف المرضيه و الوسواس القهرى و القلق. الامراض دى بتحصل من الصراع اللاشعورى بين الدوافع المتعارضه و بالذات فى فترة الطفوله. العيان بالنيوروز ( النيوروزى او العصابى ) بيبقى محتفظ باستبصاره على عكس المريض بالسيكوز ( السيكوزى او الذهانى ). الامراض العصابيه بيعالجها الذكتور النفسانى او دكتور الامراض العقليه.

النيوروز مرض نفسى ييتصاب بيه ناس كثر. الانسان العادى بيغضب بيحزن و بيخاف و بيصيبه الهم ممكن بدرجه كبيره و دا شيئ عادى, لكن لو المشاعر دى اتملكت الانسان و بقى يجتر العاطفه ما يعرفش يخلص منها و لا يعرف سبب خوفه او غضبه بطريقه تسيبه مشلول و مش قادرعلى سبيل المثال يبقى مشغول فى النيوروز مهمل لحياته .

الشخص النيوروزى شخص عادى لكن عاطفته بتتملكه بطريقه وحشيه و بيبقى ذهنه مرسخ حقيقه انه مريض و مجهد نفسيا لكن عالم بنفسه و بمحيطه, و لكن كل مشكلته انه مش عارف يخلص من العواطف اللى بتتملكه. و دا على عكس المريض بالسيكوز و هوا اللى متعارف عند الناس بـ " الجنون ".

السيكوزى فى العاده قبل ما يةصل للحاله دي كان بيعانى من النيوروز لكن خياله خلق ليه عالم و افكار مش حقيقيه و ما بيلاقيش حل لمشكلته بحل جنونى. النيوروزى يحتفظ بوجدانه يعنى تعقله بس السيكوزى عقله بيبقى اتملى بخيالات فصلته عن المجتمع اللى حوليه و ضاع منه الوجدان, يعنى انه مش دارى بافعاله.

المساعده النفسيه و التحليل النفسى يقدرو يساعدو النيوروزى لكن صعب معالجه السيكوزى بنفس الطرق , و دا لان الاول مدرك و عارف اللى بيعمله و يقدر يحكى تفاصيل معاناته للدكتور النفسانى اللى يعالجه بعكس السيكوزى اللى مش مدرك.

 شوف كمان 
 سيكوز

 لينكات برانيه    

 مصادر 



تصنيف:سايكولوجيا
تصنيف:امراض نفسيه